കോഹ്ലി ദുബായ് ഐപിഎല് ട്വന്റി20 ക്രിക്കറ്റ് പോരാട്ടത്തിനായി ഇന്ത്യന് ക്യാപ്റ്റന് വിരാട് കോഹ്ലി ദുബായില്. റോയല് ചലഞ്ചേഴ്സ് ബംഗളൂരുവിന്റെ നായകനായ കോഹ്ലി ഇന്നലെയാണ് 14ാം എഡിഷന് ഐപിഎല്ലിന്റെ രണ്ടാം ഭാഗത്തിനായി ദുബായില് വിമാനമിറങ്ങിയത്. ഭാര്യയും ബോളിവുഡ് നടിയുമായ അനുഷ്ക ശര്മയ്ക്കൊപ്പമാണു കോഹ്ലി പ്രത്യേക വിമാനത്തില് യുഎഇയില് എത്തിയത്. ആര്സിബി താരമായ മുഹമ്മദ് സിറാജും ഇവര്ക്കൊപ്പം ദുബായില് എത്തിയിട്ടുണ്ട്. ഇംഗ്ലണ്ടില് പര്യടനം നടത്തിയ ഇന്ത്യന് ടീമിന്റെ ഭാഗമായിരുന്നു ആര്സിബി താരങ്ങളായ കോഹ്ലിയും സിറാജും. അഞ്ചാം ടെസ്റ്റ് കോവിഡ് ഭീതിയെത്തുടര്ന്ന് റദ്ദാക്കിയതോടെയാണു മുന്നിശ്ചയിച്ചതിലും നേരത്തേ ഇന്ത്യന് താരങ്ങള് ഐപിഎല്ലിനായി യുഎഇയില് എത്തിയത്. 20ാം തീയതി കോല്ക്കത്ത നൈറ്റ് റൈഡേഴ്സിനെതിരേ അബുദാബിയിലാണ് ആര്സിബിയുടെ ഐപിഎല് രണ്ടാം ഭാഗത്തിലെ ആദ്യ മത്സരം. ഏഴ് മത്സരങ്ങള് പൂര്ത്തിയാക്കിയ ആര്സിബി 10 പോയിന്റുമായി മൂന്നാം സ്ഥാനത്താണ്. ഇത്രയും മത്സരങ്ങളില്നിന്നു നാലു പോയിന്റുമായി കെകെആര് ഏഴാമതും. 19ാം തീയതിയാണ് ഐപിഎല്ലിന്റെ രണ്ടാം ഘട്ട പോരാട്ടങ്ങള് യുഎഇയില് ആരംഭിക്കുന്നത്.